.td_uid_2_60827cff1b716_rand.td-a-rec-img{text-align:left}.td_uid_2_60827cff1b716_rand.td-a-rec-img img{margin:0 auto 0 0} Il-Kummissarju għall-Istandards tal-Ħajja Pubblika George Hylzer stqarr li kien mprobabbli li kien se jsir ir-reklam mingħajr ir-ritratt tal-Ministru Carmelo Abela. Meta kien qed jidher quddiem il-kumitat għall-Istandards, Hyzler insista: "Tista' taqbel jew ma taqbilx miegħi, li r-reklam sar għal gwadann personali tal-Ministru." Il-ġimgħa li għaddiet, il-Kumitat għall-Istandards fil-Ħajja Pubblika ddeċieda li jippubblika r-rapport dwar allegat reklamar politiku li sar mill-Ministru Carmelo Abela u li kien mħallas minn fondi pubbliċi. Fir-rapport tiegħu, l-Kummissarju għall-Istandards George Hylzer, kkonferma li l-Ministru Carmelo Abela kiser il-Kodiċi ta' Etika. Dan hekk kif reklami li dehru fil-ġurnali lokali mħallsa minn fondi pubbliċi, saru biex jimbotta d-dehra tiegħu aktar milli offrew informazzjoni ta' valur lill-pubbliku. Il-Kummissarju għall-Istandards tal-Ħajja Pubblika George Hylzer qal li kien il-Ministru Carmelo Abela li fit-tweġiba tiegħu stqarr li r-reklam ma ġietx intenzjonat li jinfluwenza l-elettorat. Il-Kummissarju għall-Istandards tal-Ħajja Pubblika George Hylzer qal biex ħareġ dan ir-reklam kien hem għaġġla għolja biex ħareġ ir-reklam. Fil-fatt fir-reklam saru diversi żbalji ortografiċi. Dan il-fattur hu sintomatiku tal-għaġġla. Id-deputat Laburista Glenn Bedingfield staqsa lil Dr Hyzler jekk staqsiex lill-Prim Ministru jekk dan ir-reklam nfluwenzax id-deċiżjoni tiegħu dwar ir-reshuffle. Il-Kummissarju għall-Istandards tal-Ħajja Pubblika George Hylzer qal r-reklam kien50% ritratt u 50% kontenut u dan jikkonstittwixxi propoganda. George Hyzler qal li l-liġi diġà tisstipula li l-fondi pubbliċi ma jintużawx għall-finijiet personali. Huwa qal li hawn il-linja nqabżet u f'dan il-każ kienet sfaċċata. "Kieku Jien xi kandidant fuq l-istess distrett tiegħu, Jien kont noqmos!" Glenn Bedingfield jgħid li hu kandidat fuq l-istess distrett tal-Ministru. "Jien ma mhux qed noqmos!" Il-Kummissarju wieġeb "Inti qed toqmos mod ieħor għax kont iktar oriġinali!" Hekk kif jibqa' għaddej il-battibek bejn Bedingfield u George Hyzler. Il-Ministru Edward Zammit Lewis qal li soluzzjoni li toħroġ minn dan il-każ hekk kif deħlin għall-elezzjoni ġenerali, il-Gvern irid jkollu il-konfort ta' linji gwida dwar kif jikkomunika mal-elettorat. George Hyzler jgħid li jaqbel li joħorġu linja gwida dwar kif il-Gvern jikkomunika mal-poplu. Il-Kummissarju qal li r-reklam ma kienx politiku partiġġjan li jgħin lill-Partit Laburista iżda kien reklam biex jippromwovi lilu nnifsu – lill-Ministru Carmelo Abela. Il-Kummissarju qal li mil-lum il'quddiem mhux jaċċetta iktar li jingħata nofs l-informazzjoni. "Jien mhux lest iktar li noħroġ il-verità mit-trabuxu u mhux se jaċċetta iktar giddeb." Glenn Bedingfield qal li l-Kummissarju jagħmel reklami biss fit-Times iżda l-Kummissarju stagħġeb ( puzzled ) li Carmelo Abela m'għamilx reklam fuq il-gazzetta il-Mument . Edward Zammit Lewis qal li fuq ir-reklam inkwistjoni lanqas biss hemm isem il-Ministru. "Jiġifieri ma jintgħarafx skont int?" wieġeb il-Kummissarju. Zammit Lewis qal li "kieku kien qed jagħmel reklam kien ipoġġi kunjomu l-ewwel." George Hyzler qal li r-reklam jitpoġġa f'kuntest. "Qatt ħadd hawn ra reklam bħal dan fil-passat?" staqsa Hyzler. "Fil-passat kien ikun hemm magazine fix-xahar mhux reklam wieħed!" irribatta Bedingfield. "Mela għalhekk poġġejtu lili biex nwaqqaf din il-prassi," insista Hyzler. Therese Comodini Cachia insistiet li dan kien it-tielet rapport fuq każijiet simili. Hyzler qal li kien inaċċetabbli li l-Ministru jużaw il-facebook pages personali b'fondi pubbliċi. "F'dan il-każ bħal speed camera, tingħata ċitazzjoni jekk taqbeż il-limitu b'ħafna!" qal Hyzler. Il-Kummissarju qal li sar progress fil-kwistjoni tar-reklamar minn fondi pubbliċi fuq facebook iżda għandu ilment ieħor pendenti. L-ispeaker Anġlu Farrugia qal li l-uniku reklam li qatt għamel kien fl-1996 fuq it-Times u kien ħallsu missieru li swieh LM700. Fuq mistoqsija tal-Ispeaker, il-Kummissarju qal li hu l-Prim Ministru jiddeċiedi fuq l-aġir tal-Ministri. L-Ispeaker qal li l-Kummissarju seta' joqgħod fuq il-kodiċi t'Etika tal-Ministri għax il-membri parlamentari m'għandhomx aċċess għal fondi parlamentari biex jintużaw għar-reklami. Fuq mistoqsija tal-Ispeaker, il-Kummissarju qal li hu ma sejjaħx għall-Ministru. L-Ispeaker staqsa jekk mingħajr ir-ritratt kienx jkun hemm ksur ta' etika? Hyzler qal li hu mprobabbli li kien se jsir reklam mingħajr ir-ritratt. "Jista' taqbel jew ma taqbilx miegħi, li r-reklam sar għal gwadann personali tal-Ministru," temm jgħid il-Kummissarju George Hyzler. Il-Kumitat ġie aġġornat għal ġimgħa d-dieħla. Paul Cachia Il-Laqgħa tal-Ġimgħa li għaddiet: Il-ġurnalist ta' Newsbook għamel xogħlu – l-Ispeaker Farrugia Ir-Rapport Ikkonfermata: "Reklam minn fondi pubbliċi biex jonfoħ lilu nnifsu" Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60827cff1ba22_rand.td-a-rec-img{text-align:left}.td_uid_3_60827cff1ba22_rand.td-a-rec-img img{margin:0 auto 0 0}